**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐԻ ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ ՊԱՐՈՆ Ա. ԵՍԱՅԱՆԻՆ**

**Հարգելի՛ պարոն Եսայան,**

Աշխատանքի և սոցիալական հարցերի նախարարության (այսուհետ՝ Նախարարության) ենթակայության պետական ոչ առևտրային կազմակերպությունների (ք. Երևան և Արարատի մարզի Նոր Խարբերդ համայնք) 2025 թվականի կարիքների համար սննդամթերքի ձեռքբերման նպատակով հայտարարված թիվ **«ԱՍՀՆ-ՊՈԱԿ-ԷԱՃԱՊՁԲ-25/2-ԵԽ»** ծածկագրով գնման ընթացակարգի (այսուհետ՝ Ընթացակարգ) 5-րդ (կարտոֆիլ 2) չափաբաժնի մասով հաղթող ճանաչված ԳԱՐԱՆՏ 24 ՍՊԸ-ին 2024 թվականի նոյեմբերի 29-ին էլեկտրոնային ձևով՝ eauction.armeps.am համակարգի միջոցով ներկայացվել է կնքվելիք պայմանագրերի նախագիծ, որը սահմանված ժամկետում պետք է ստորագրվեր վերջինիս կողմից և ուղեկցական գրությամբ, որակավորման և պայմանագրի ապահովումների հետ միասին համապատասխանաբար կցվեր eauction.armeps.am համակարգում:

Համաձայն **ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 10-րդ, 12-րդ ենթակետերի**՝ որակավորման և պայմանագրի ապահովումները ներկայացնելու պահանջի հիման վրա, այն ստանալու օրվանից հետո հինգ աշխատանքային օրվա ընթացքում, ընտրված մասնակիցը պարտավոր է ներկայացնել որակավորման և պայմանագրի ապահովումներ։ Ընտրված մասնակցի հետ պայմանագիր կնքվում է, եթե վերջինս ներկայացնում է որակավորման և պայմանագրի ապահովումները։

Համաձայն **Ընթացակարգի հրավերի 9.3 կետի**, եթե ընտրված մասնակիցը պայմանագիր կնքելու մասին ծանուցումը և պայմանագրի նախագիծն ստանալուց հետո` սույն հրավերի 10․1 կետով նախատեսված ժամկետում, իսկ կնքվելիք պայմանագրի նախագծով կանխավճար նախատեսված լինելու դեպքում՝ 10 աշխատանքային օրվա ընթացքում չի ստորագրում պայմանագիրը և պատվիրատուին ներկայացնում որակավորման և պայմանագրի ապահովումները, իսկ կնքվելիք պայմանագրի նախագծով կանխավճար նախատեսված լինելու և ընտրված մասնակցի կողմից այդ պայմանն ընդունվելու դեպքում նաև կանխավճարի ապահովումը, ապա նա զրկվում է պայմանագիրը ստորագրելու իրավունքից։

ԳԱՐԱՆՏ 24 ՍՊԸ-ն սահմանված ժամկետում չի ներկայացրել որակավորման և պայմանագրի ապահովումները, ինչպես նաև eauction.armeps.am համակարգում չի կցել իր կողմից ստորագրված պայմանագրի նախագիծը (արտատպումը կցվում է)։

 Ընթացակարգի գնահատող հանձնաժողովը 2024 թվականի դեկտեմբերի 17-ին չկայացած հայտարարելու մասին հայտարարությամբ 5-րդ (կարտոֆիլ 2) չափաբաժինը հայտարարել է չկայացած՝ համաձայն «Գնումների մասին» օրենքի 37-րդ հոդվածի 1-ին մասի 4-րդ կետի (պայմանագիր չի կնքվում):

2024 թվականի դեկտեմբերի 18-ին ***Նախարարությունն ընդունել է որոշում*** վերոնշյալ չափաբաժնի մասով ԳԱՐԱՆՏ 24 ՍՊԸ-ին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ ***համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի***՝ 19) եթե ընտրված մասնակիցը չի ներկայացնում որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում և ***հիմք ընդունելով հրավերի 9.3 կետի և «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «բ» պարբերության պահանջները՝*** որպես ընտրված մասնակից հրաժարվել կամ զրկվել է պայմանագիր կնքելու իրավունքից:

 «Գնումների մասին» օրենքի 6-րդ հոդվածի 1-ին մասի 6-րդ կետի «բ» պարբերությամբ նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։

|  |
| --- |
| Մասնակցի  |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| ԳԱՐԱՆՏ 24 ՍՊԸ | 02910767 | ք․ Երևան Նալբանդյան փ, շ 25/14 76 | - | - | սահմանված ժամկետում չի ներկայացրել որակավորման և պայմանագրի ապահովումները, ինչպես նաև eauction.armeps.am համակարգում չի կցել իր կողմից ստորագրված պայմանագրի նախագիծը | 18.12.2024 |

Կից Ձեզ եմ ներկայացնում գնման ընթացակարգի փաստաթղթերը և Նախարարության ընդունած որոշումը։

Առդիր՝ 1 փաթեթ:

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան